《卢龙塞》
清代·李锴

策马九月卢龙道，卢龙塞头霜信早。晚花高柳不作春，夕阳处处黄芦草。

客行系马且伫立，吹沙淅瑟边风疾。黄芦叶叶皆抱根，低头三嗅黄芦泣。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。